|  |  |
| --- | --- |
| **MESTNA OBČINA PTUJ**  ŽUPAN |  |

Številka: 478-88/2016

Datum: 7. 6. 2016

**Mestnemu svetu**

**Mestne občine Ptuj**

**Zadeva: Predlog Sklepa o menjavi nepremičnin parc. št. 4226/3 in parc. št. 4227/3, obe**

**k.o. 400-Ptuj z nepremičninama parc. št. 4224/1 in parc. št. 4225/1, obe k.o. 400- Ptuj**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15), predlagam mestnemu svetu v obravnavo in sprejem predlog Sklepa o menjavi nepremičnin parc. št. 4226/3 in parc. št. 4227/3, obe k.o. 400-Ptuj z nepremičninama parc. št. 4224/1 in parc. št. 4225/1, obe k.o. 400-Ptuj.

**Miran SENČAR,**

**župan Mestne občine Ptuj**

Priloga:

* predlog sklepa z obrazložitvijo

PREDLOG

junij 2016

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na …..seji, dne ….. junija 2016, na predlog župana sprejel naslednji

**S K L E P**

1. člen

Mestna občina Ptuj, Mestni trg 1, Ptuj, odstopi Cestnemu podjetju Ptuj d.d., Zagrebška cesta 49a, 2250 Ptuj, nepremičnini parc. št. 4226/3 in 4227/3, obe k.o. 400-Ptuj, v zameno pa prejme nepremičnini parc. št. 4224/1 in 4225/1, obe k.o. 400-Ptuj, ki sta v lasti Cestnega podjetja Ptuj d.d., Zagrebška cesta 49a, 2250 Ptuj.

1. člen

Vrednost nepremičnin, ki ju odstopa Mestna občina Ptuj, znaša 35.140,00 EUR ter DDV v višini 7.730,80 EUR, skupaj torej 42.870,80 EUR. Vrednost nepremičnin, ki ju odstopa Cestno podjetje Ptuj d.d., znaša skupaj 35.510,00 EUR. Vrednostna razlika med zamenjanimi nepremičninami znaša 7.360,80 EUR v korist nepremičnin, last Mestne občine Ptuj in bo s strani Cestnega podjetja Ptuj d.d. doplačana po podpisu menjalne pogodbe.

1. člen

Zamenjava nepremičnin se v skladu s tretjo alineo 23. člena Zakona o stvarnem premoženju države in samoupravnih lokalnih skupnosti opravi na podlagi neposredne pogodbe.

1. člen

Ta sklep prične veljati z dnem sprejema na Mestnem svetu Mestne občine Ptuj.

Številka: 478-88/2016

Datum:

O b r a z l o ž i t e v :

**a.) Pravna podlaga:**

Navedene nepremičnine so zajete v Načrtu ravnanja z nepremičnim premoženjem Mestne občine Ptuj za leto 2016, ki je bil sprejet ob sprejemu Odloka o proračunu Mestne občine Ptuj za leto 2016. Predlagana menjava se bo izvedla v skladu z določili Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13-ZDU-1G, 50/14, 90/14, 14/15-ZUUJFO in 76/15) in Uredbe o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13 in 10/14). Po objavi namere na spletni strani Mestne občine Ptuj bo sklenjena neposredna pogodba o menjavi predmetnih nepremičnin. Sredstva za izvedbo predlagane menjave so planirana na postavki 6464. Gradivo je predhodno obravnavala Komisija za vodenje in nadzor postopka razpolaganja s stvarnim premoženjem.

**b.) Predmet in obseg stvarnega premoženja:**

Mestna občina Ptuj je lastnica nepremičnin:

* + parc. št. 4226/3, k.o. 400-Ptuj, v izmeri 1.137 m2,
  + parc. št. 4227/3, k.o. 400-Ptuj, v izmeri 620 m2,

skupne izmere 1.757 m2.



Predmetni nepremičnini ležita na območju gospodarskih con; enota urejanja prostora BT31; Ptuj – gospodarska cona pri cestnem podjetju.

Cestno podjetje Ptuj d.d. je lastnik nepremičnin:

* + parc. št. 4224/1, k.o. 400-Ptuj, v izmeri 1.975 m2,
  + parc. št. 4225/1, k.o. 400-Ptuj, v izmeri 2.464 m2,

skupne izmere 4.439 m2.



Predmetni nepremičnini ležita na območju najboljših kmetijskih zemljišč; enota urejanja prostora BT38; Ptuj – dolgoročna širitev med Perutnino in Puhovim mostom.

**c.) Pravni pregled stanja stvarnega premoženja:**

Pri nepremičninah parc. št. 4226/3 in 4227/3, obe k.o. 400-Ptuj, je v zemljiški knjigi kot lastnica vknjižena Mestna občina Ptuj, Mestni trg 1, Ptuj. Iz vpogleda v zemljiško knjigo na dan 7.6.2016 je nadalje razvidno, da pri omenjenih nepremičninah ni vpisana nobena pravica ali pravno dejstvo, ki omejuje lastninsko pravico na nepremičnini.

Pri nepremičninah parc. št. 4224/1 in 4225/1, obe k.o. 400-Ptuj, je v zemljiški knjigi kot lastnica vknjiženo Cestno podjetje Ptuj d.d., Zagrebška cesta 49a, Ptuj. Iz vpogleda v zemljiško knjigo na dan 7.6.2016 je nadalje razvidno, da pri omenjenih nepremičninah ni vpisana nobena pravica ali pravno dejstvo, ki omejuje lastninsko pravico na nepremičnini.

**č.) Ocenitev stvarnega premoženja:**

Cenilna poročila je izdelala družba GIM OV d.o.o., Gregorčičeva ulica 11, 2000 Maribor.

Vrednost nepremičnin parc. št. 4226/3 in parc. št. 4227/3, obe k.o. 400-Ptuj, ki jih odstopa Mestna občina Ptuj, znaša 35.140,00 EUR (20,00 EUR/m2) ter DDV v višini 7.730,80 EUR, skupaj torej 42.870,80 EUR. Vrednost nepremičnin, ki jih odstopa Cestno podjetje Ptuj d.d., znaša skupaj 35.510,00 EUR (8,00 EUR/m2).

Vrednostna razlika med zamenjanimi nepremičninami znaša 7.360,80 EUR v korist nepremičnin Mestne občine Ptuj in bo s strani Cestnega podjetja Ptuj d.d. doplačana po sklenitvi menjalne pogodbe.

Vsaka stranka bo pri izvedbi pravnega posla prevzela svoje stroške (stroški notarskih storitev in vknjižbe v zemljiško knjigo), Cestnemu podjetju Ptuj d.d. zapade v plačilo tudi davek na promet nepremičnin, Mestni občini Ptuj pa morebitno odmerjen davek na dobiček zaradi spremembe namembnosti zemljišč.

Na podlagi navedenega mestnemu svetu predlagam obravnavo in sprejem sklepa v predloženem besedilu.

Pripravila: Miran SENČAR,

Nina M. Ogrizek župan Mestne občine Ptuj